Papà Noel visita als xiquets i xiquetes en tots els barris de Paterna
14/12/2022

# Papà Noel visita als xiquets i xiquetes en tots els barris de Paterna

[![Papà Noel visita als xiquets i xiquetes en tots els barris de Paterna](/images/noticias/2022/12/8534/8534_lg.jpg)](/images/noticias/2022/12/8534/8534_lg.jpg)

14.12.2022

*   La caseta de Santa Claus rebrà visites del 19 al 24 de desembre en la plaça del Poble perquè els xicotets i xicotetes de la ciutat puguen entregar les seues cartes i expressar els seus desitjos per a aquest Nadal
*   El seu trineu també passarà durant aquesta setmana pels diferents barris del municipi, amb parades a La Canyada, Casas Verdes/Bovalar, La Coma i Mas del Rosari, així com Lloma Llarga i Terramelar.

Paterna es prepara per a rebre la visita de Papà Noel durant les pròximes setmanes. Des d'aquest dilluns fins divendres que ve, 16 de desembre, Santa Claus visitarà els diferents barris de la ciutat per a escoltar els desitjos de tots els xiquets i xiquetes del municipi i recollir les seues cartes per a aquest Nadal.

La Canyada va rebre el dilluns la visita i ahir li va arribar el torn a Casas Verdes i Bovalar. Hui dimecres, 14 de desembre, els xiquets i xiquetes de la Coma i Mas del Rosari podran parlar amb Papà Noel. Mentre que demà, dijous 15, el seu trineu passarà per Lloma Llarga i el divendres, 16 de desembre, per Terramelar.

Totes les parades es realitzaran en els centres cívics de cada barri en horari de 17.30 hores fins a les 20.30 hores.

A més, des del dilluns, 19 de desembre, fins al dia 24, Santa Claus s'instal·larà en la seua caseta de la plaça del Poble, variant l'horari perquè tots els xicotets i xicotetes de Paterna puguen parlar amb ell.

Del 19 al 21 de desembre la caseta de Papà Noel estarà oberta de 17.00 a 20.00 hores. El 23 de desembre tindrà un horari d'atenció d'11.00 a 14.00 hores i a la vesprada de 17.00 a 20.00 hores. Finalment, el dia 24 rebrà als xiquets i xiquetes de 10.00 a 14.30 hores.